ტიგრაის რეგიონი

ტიგრაის რეგიონი (ამჰ. ትግራይ ክልል) — ეთიოპიის რეგიონი. ადრე ცნობილი იყო როგორც რეგიონი 1. მისი დედაქალაქია — ქალაქი მეკელე. მოსახლეობა — 4 960 003 ადამიანი (2014 წელი), ფართობი — 41 409,95 კმ². ჩრდილოეთიდან ესაზღვრება ერიტრეა, დასავლეთიდან სუდანი, აღმოსავლეთიდან — აფარის რეგიონი და სამხრეთიდან — ამჰარის რეგიონი. ადმინისტრაციულ ცენტრ ქალაქ მეკელეს გარდა, სხვა მსხვილი ქალაქებია: ადი-გრატი, ადუა და აქსუმი. 1991-2001 წლებში ტიგრაის პრეზიდენტი იყო გებრუ ასრატი, ხოლო 2001-2010 წლებში — ცეგაი ბერჰე. ამჟამად რეგიონის პრეზიდენტია დებრეციონ გებრემიქაელი. 2020 წლის ნოემბერში რეგიონმა კონფლიქტი წამოიწყო და დაუპირისპირდა ეთიოპიის ფედერალურ მთავრობას. 2007 წლის მონაცემებით რეგიონის მოსახლეობა შეადგენს 4 314 456 ადამიანს, ქალაქის მოსახლეობა შეადგენს — 19,53 %-ს. მოსახლეობის საშუალო სიმჭიდროვეა 50,54 ად./კმ². რეგიონში აღრიცხულია 985 654 ცალკეული მეურნეობა, ასე რომ, საშუალოდ 4,4 ადამიანი მოდის ერთ მეურნეობაზე (3,4 ადამიანი ქალაქის მოსახლეობაში და 4,6 ადამიანი — სოფლის). მოსახლეობის დაახლოებით 96,55 % მიეკუთვნება ტიგრაის ხალხს. სხვა ეთნიკური ჯგუფებია: ამჰარები — 1,63 %, ირობები — 0,71 %, აფარელები — 0,29 %, ორომოები — 0,17 % და სხვა. დღეისათვის ტიგრინიული ენა ყველაზე უფრო გავრცელებული ენაა რეგიონში, რაც შეადგენს რეგიონის მოსახლეობის სალაპარაკო ენის 96 %-ზე მეტს. მოსახლეობის 95,6 % — მართლმადიდებელი ქრისტიანია, 4 % — მუსლიმი, 0,4 % — კათოლიკე და 0,1 % — პროტესტანტია. 1994 წლის აღწერის მონაცემებით რეგიონის მოსახლეობა შეადგენდა 3 136 267 ადამიანს, საიდანაც 1 542 165 იყო მამაკაცი და 1 594 102 ქალი; ქალაქის მოსახლეობა იყო დაახლოებით 621 210 ადამიანი (14 %). CSA-ს 2004 წლის მონაცემებით, მოსახლეობის მხოლოდ დაახლოებით 53,99 %-ს აქვს შესაძლებლობა ისარგებლოს სუფთა სასმელი წყლით. განათლების დონე შეადგენს 67,5 %-ს მამაკაცებისათვის და 33,7 %-ს ქალებისათვის. ბავშვთა სიკვდილიანობა შეადგენს — 67 ბავშვს 1000 დაბადებულზე (რაც, ქვეყნის საშუალოზე მაჩვენებელზე დაბალია — 77 ბავშვი 1000 დაბადებულზე). ცენტრალური ზონა (Mehakelegnaw Zone) აღმოსავლეთის ზონა (Misraqawi Zone) მეკელე (Mekele) სამხრეთის ზონა (Debubawi Zone) დასავლეთის ზონა (Mi’irabawi Zone) 2005 წლის მონაცემებით რეგიონში არსებობს 2 713 750 სული მსხვილი რქოსანი საქონელი (ეთიოპიის საერთო რაოდენობის 7 %), 72 640 ცხვარი, 208 970 თხა, 1200 ცხენი, 9190 ჯორი, 386 600 ვირი, 32 650 აქლემი. ეთიოპიის რეგიონები http://www.tigraionline.com/tigraistate.html http://www.ethiopar.net/English/basinfo/infotgry.htmn[მკვდარი ბმული] http://www.ocha-eth.org/Maps/downloadables/TIGRAY.pdf http://www.dppc.gov.et/downloadable/map/administrative/Atlas_Tigray.pdf დაარქივებული 2007-09-27 საიტზე Wayback Machine. http://www.effortgroup.org/ დაარქივებული 2011-02-26 საიტზე Wayback Machine. http://www.ethiopiantreasures.co.uk/pages/damo.htm დაარქივებული 2010-01-27 საიტზე Wayback Machine. http://www.ethiopiantreasures.co.uk/pages/aksum.htm დაარქივებული 2019-07-15 საიტზე Wayback Machine. http://www.ethiopiantreasures.co.uk/pages/mekele.htm დაარქივებული 2015-09-29 საიტზე Wayback Machine. ↑ Federal Demographic Republic of Ethiopia Central Statistical Agency – Population Projection of Ethiopia for All Regions At Wereda Level from 2014 – 2017. 2014 Population and Housing Census of Ethiopia. CSA (2014). დაარქივებულია ორიგინალიდან — 17 ოქტომბერი 2015. ციტირების თარიღი: 1 October 2014. ↑ 2011 National Statistics. დაარქივებულია ორიგინალიდან — 2015-09-23. ციტირების თარიღი: 2015-10-04. ↑ „Tigray crisis: Ethiopia orders military response after army base seized“. BBC News (ინგლისური). 2020-11-04. ციტირების თარიღი: 2020-11-05.